
ДО
ОБЩИНСКИ СЪВЕТ
ГР. БУРГАС




ДОКЛАДНА ЗАПИСКА

ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Продажба на общинско жилище, находящо се в гр. Бургас,          ж.р. Меден Рудник, блок №10(410), вход 1(А), етаж 6, апартамент № 26, на наемател, настанен по административен ред.

УВАЖАЕМИ  ОБЩИНСКИ СЪВЕТНИЦИ,

В Община Бургас е постъпило писмо с вх.№53-00-546/20.12.2019г. от ОП „Общински имоти“ с искане от К. Г. Д. за закупуване на общинско жилище, находящо се в гр. Бургас, ж.р. Меден Рудник, блок    № 10(410), вход 1(А), етаж 6p, ап. №26, със застроена площ 63,05 кв.м, ведно с 0,499 % ид. части от общите части на сградата (10,33 кв.м) и право на строеж върху общинска земя, с прилежащо избено помещение № 23 с площ 2,33 кв.м, в което е настанена по административен ред със семейството си, съгласно моя Заповед №2079/21.08.2014г., пренастанена с последваща моя Заповед №2213/07.08.2019г.
Жилището се намира в осеметажен едропанелен жилищен блок, построен през 1979г. и се състои от дневна, спалня, кухня, баня и тоалетна, подробно описано в Акт №9396/21.05.2020г. за частна общинска собственост. Същото е отразено с идентификатор 07079.651.195.1.17 в одобрените Кадастрална карта и Кадастрални регистри (КККР) на гр. Бургас, при съседни самостоятелни обекти в сградата: на същия етаж – 07079.651.195.1.16; под обекта – 07079.651.195.1.14, над обекта – 07079.651.195.1.20.
Съгласно цитираните заповеди, заявителят живее в общинското жилище, без прекъсване повече от 5 години, заплаща редовно наемната цена, изпълнява всички задължения, произтичащи от сключения договор за наем с Община Бургас, удостоверено със служебна бележка от ОП „Общински имоти“ и съгласно Протокол №11/02.12.2019г. (т.2) на комисия, назначена с моя Заповед №3626/11.27.2019г., отговаря на условията за закупуване на общинското жилище.
В Програма за управление и разпореждане с общинска собственост за 2020г., приета по т. 4 от дневния ред на проведеното на 28.01.2020г. заседание на Общински съвет – Бургас, цитираният апартамент е включен в Раздел ІІ – Продажба по реда на ЗОС, без търг или конкурс, точка 1 – Продажба на общински апартаменти на наематели, настанени по административен ред (т.4).
Пазарната оценка на описания имот, изготвена от оценител на имоти, член на КНОБ, съгласно изискванията на чл.41, ал.2, във връзка с чл.22, ал.3 от ЗОС, е определена в размер на 68 800 (шестдесет и осем хиляди и осемстотин) лева.
Данъчната оценка на апартамента възлиза на 33548,60 лева (тридесет и три хиляди петстотин четиридесет и осем лева и шестдесет стотинки).
Предвид изложеното и на основание правомощията ми по чл. 64,        ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет - Бургас, предлагам, на основание чл.21, ал.1, т.8 от Закона за местното самоуправление и местната администрация, чл.47, ал.1, т.3 и ал.2 от Закона за общинската собственост, чл.40 от Наредбата за условията и реда за установяване на жилищните нужди на граждани, настаняване под наем и продажба на общински жилища, и като взех предвид решение от 02.12.2019г. на комисията по чл.8, ал.1 от цитираната наредба, назначена с моя Заповед №3626/11.27.2019г., което подкрепям изцяло, Общински съвет - Бургас да вземе следните

Р  Е  Ш  Е  Н  И  Я:

1. Променя предназначението на общинско жилище, актувано с Акт №9396/21.05.2020г. за частна общинска собственост, находящо се в                гр. Бургас, ж.р. Меден Рудник, блок № 10(410), вход 1(А), етаж 6, апартамент № 26, от „жилище за настаняване под наем на граждани с установени жилищни нужди“ в „жилище за продажба“.
2. Да се продаде на К. Г. Д. общинско жилище, находящо се в гр. Бургас, ж.р. Меден Рудник, блок           № 10(410), вход 1(А), етаж 6, апартамент №26, със застроена площ 63,05 кв.м, ведно с 0,499 % ид. части от общите части на сградата (10,33 кв.м) и право на строеж върху общинска земя, с прилежащо избено помещение       № 23 с площ 2,33 кв.м, с идентификатор 07079.651.195.1.17 в одобрените Кадастрална карта и Кадастрални регистри (КККР) на гр. Бургас, при съседни самостоятелни обекти в сградата: на същия етаж – 07079.651.195.1.16; под обекта – 07079.651.195.1.14, над обекта – 07079.651.195.1.20,  за сумата от 68 800 (шестдесет и осем хиляди и осемстотин) лева.
Приложение: Писмо с вх. №53-00-546/20.12.2019г. с приложено искане;
Заповед №2079/21.08.2014г. и Заповед №2213/07.08.2019г., и двете на Кмета на Община Бургас; Удостоверение за данъчна оценка; Пазарна оценка на оценител на имоти, член на КНОБ; Протокол №11/02.12.2019г. на комисията по чл.8 от Наредбата по чл.45а от ЗОС; Акт №9396/21.05.2020г. за частна общинска собственост; Схема №15-246232-11.03.2020г. от СГКК–                  гр. Бургас; Служебна бележка с №08-00-178/1/08.06.2020 г. от Директора на ОП „Общински имоти“ – Бургас.

